(มี ปจด.วันที่ 26 ม.ค. หมดวันที่ 29) จากนั้นวันที่ 4 ก.พ. มีเพศสัมพัน แฟนเผลอหลังใน แต่กินยาคุมฉุกเฉินทันทีที่เสร็จกิจ เม็ดแรก 21.52 น. เม็ดที่ 2 เช้าวันที่ 5 ก.พ. เวลา 10.00 น. มีโอกาสจะท้องสูงมั้ยคะ ช่วงเวลานี้อยู่ในช่วงใข่ตกหรือไม่คะ
สวัสดีค่ะ ปกติไข่จะตกประมาณวันที่ 14 นับจากวันแรกที่มีประจำเดือนแต่ไม่ควรใช้วิธีนับวันตกไข่เพื่อคุมกำเนิด เพราะมีโอกาสผิดพลาดได้สูงยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% ดังนั้นถ้าได้กินภายใน 72 ชั่วโมง โอกาสตั้งครรภ์มีน้อยแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก